Nafarroako Parlamentuko Mahaiak, 2019ko azaroaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, Buztintxuriko osasun etxeari larrialdi-zerbitzua gehitzea erabaki ondoren proiektuak duen kostuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko azaroaren 4an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Zer kostu du Buztintxuriko Osasun Etxea birmoldatzeko proiektuak, zentro horri larrialdi-zerbitzua gehitzea erabaki ondoren?

Xehetasunak plan funtzionalari, administrazio-izapideei eta aurreikusitako ekintza-kronogramari buruz.

Iruñean, 2019ko urriaren 30ean

Foru parlamentaria: Cristina Ibarrola Guillén